CELEX: 62019TA0107
Language: lv
Date: 2020-11-25 00:00:00
Title: Lieta T-107/19: Vispārējās tiesas 2020. gada 25. novembra spriedums – ACRE/Parlaments (Institucionālās tiesības – Eiropas Parlaments – Lēmums, ar ko par neattiecināmiem ir atzīti daži politiskās partijas izdevumi nolūkā saņemt subsīdiju attiecībā uz 2017. gadu – Regula (EK) Nr. 2004/2003 – Aizliegums finansēt valsts politisko partiju – Valsts politiskās partijas iemaksa vai ziedojums – Labas pārvaldības princips – Tiesiskā drošība – Vienlīdzīga attieksme – Lēmums, ar ko politiskai partijai piešķir finansējumu attiecībā uz 2019. gadu un priekšfinansējumam 100 % apmērā no maksimālās finansējuma summas izvirza nosacījumu par zināmu iepriekšēju atmaksu – Regula (ES, Euratom) Nr. 1141/2014 – Tiesības uz aizstāvību)

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/36
            
         
      Vispārējās tiesas 2020. gada 25. novembra spriedums – ACRE/Parlaments
      (Lieta T-107/19) (1)
      
      (Institucionālās tiesības - Eiropas Parlaments - Lēmums, ar ko par neattiecināmiem ir atzīti daži politiskās partijas izdevumi nolūkā saņemt subsīdiju attiecībā uz 2017. gadu - Regula (EK) Nr. 2004/2003 - Aizliegums finansēt valsts politisko partiju - Valsts politiskās partijas iemaksa vai ziedojums - Labas pārvaldības princips - Tiesiskā drošība - Vienlīdzīga attieksme - Lēmums, ar ko politiskai partijai piešķir finansējumu attiecībā uz 2019. gadu un priekšfinansējumam 100 % apmērā no maksimālās finansējuma summas izvirza nosacījumu par zināmu iepriekšēju atmaksu - Regula (ES, Euratom) Nr. 1141/2014 - Tiesības uz aizstāvību)
      (2021/C 28/56)
      Tiesvedības valoda – angļu
      
         Lietas dalībnieki
      
      
         Prasītāja: Alliance of Conservatives and Reformists in Europe (ACRE) (Brisele, Beļģija) (pārstāvji: E. Plasschaert un E. Montens, advokāti)
      
         Atbildētājs: Eiropas Parlaments (pārstāvji: C. Burgos un S. Alvesgents)
      
         Persona, kas iestājusies lietā atbildētāja prasījumu atbalstam: Eiropas politisko partiju un Eiropas politisko fondu iestāde (pārstāvji: M. Adam un A. Cilea)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts, pirmkārt, daļēji atcelt Parlamenta 2018. gada 10. decembra lēmumu, ar ko daži izdevumi ir atzīti par neattiecināmiem nolūkā saņemt subsīdiju attiecībā uz 2017. gadu un ir uzdots atmaksāt ziedojumu, un, otrkārt, atcelt Parlamenta Lēmumu FINS-2019-5, kurš prasītājai tika paziņots 2019. gada 14. janvārī un kurš attiecas uz finansējuma piešķiršanu prasītājai attiecībā uz 2019. gadu, ciktāl priekšfinansējumam 100 % apmērā no maksimālās finansējuma summas ar šo lēmumu kā nosacījums ir izvirzīta zināma iepriekšēja atmaksa.
      
         Rezolutīvā daļa
      
      
                  1)
               
               
                  Parlamenta 2018. gada 10. decembra lēmumu, ar ko daži izdevumi ir atzīti par neattiecināmiem nolūkā saņemt subsīdiju attiecībā uz 2017. gadu un ir uzdots atmaksāt ziedojumu, atcelt, ciktāl izdevumi, kuri ir saistīti ar konferenci, kas no 2017. gada 13. līdz 15. jūlijam notika Kampalā [Kampala] (Uganda), proti, 91 546,58 EUR, tajā ir pārkvalificēti par izdevumiem, uz kuriem finansējums nav attiecināms.
               
            
                  2)
               
               
                  Parlamenta 2019. gada 14. janvāra Lēmumu FINS-2019-5 par iemaksas piešķiršanu Alliance of Conservatives and Reformists in Europe (ACRE) attiecībā uz 2019. gadu atcelt, ciktāl tā I.5.1. pantā priekšfinansējuma saņemšanai 100 % apmērā no maksimālās finansējuma summas ir izvirzīts nosacījums par zināmu iepriekšēju atmaksu.
               
            
                  3)
               
               
                  Prasību pārējā daļā noraidīt.
               
            
                  4)
               
               
                  Eiropas Parlaments sedz savus un atlīdzina vienu trešdaļu no ACRE tiesāšanās izdevumiem. ACRE sedz divas trešdaļas no saviem tiesāšanās izdevumiem pati.
               
            
                  5)
               
               
                  Eiropas politisko partiju un Eiropas politisko fondu iestāde sedz savus tiesāšanās izdevumus pati.
               
            
         (1)  OV C 139, 15.4.2019.